બૉલીવુડ અભિનેતા સન્ની દેઓલ હાલ પોતાના પિતા ધર્મેન્દ્ર અને ભાઈ બૉબી દેઓલ સાથે પોતાની આવનાર ફિલ્મ યમલા પગલા દીવાના 2ના પ્રમોશનમાં વ્યસ્ત છે . એક વાતચીતમાં સન્ની દેઓલે જણાવ્યું - પ્રમોશન તાણગ્રસ્ત પ્રક્રિયા છે . તે નાણા અને સમય તથા દરેક બાબતમાં વ્યયની જ વાત છે . પ્રમોશનમાં જેટલાં નાણાં ખર્ચાય છે , તેના વડે તમે વધુ એક ફિલ્મ બનાવી શકો છો . ફિલ્મોનું હાઈ સ્કેલ પ્રમોશન હવે ફૅશન બની ગયું છે . તમે જો તેમ ન કરો , લોકો તમારી ફિલ્મ અંગે જાણશે નહિં . અમે પણ હવે આ પ્રચલનમાં શામેલ થઈ ગયાં છે . સંગીત સિવાન દિગ્દર્શિત યમલા પગલા દીવાના 2 ફિલ્મ આગામી 7મી જૂને રિલીઝ થવાની છે . ફિલ્મમાં ધર્મેન્દ્ર અને બૉબી દેઓલ પણ છે તથા ફિલ્મ યમલા પગલા દીવાનાની સિક્વલ છે .